வரலாறு காற்றில் சேமிக்கப்படுகிறது

வரலாறு காற்றில் சேமிக்கப்படுகிறது வேலணையூர் -தாஸ் இசைப்பொழிவொன்றில் இதயம் கரைகிறது காற்றின் வழியே காதில் மெல்லிசையாய் இறங்கும் உன் குரல் ஏழுஸ்வரங்களின் எத்தகய இணைப்பால் இதயத்தை ஒத்தடமிடும் இவ் ஓசை பிறக்கிறது. எண்ணிறந்த ஓசை விரியும் பிரபஞ்சத்தில் உன் குரலை மட்டும் காற்று எப்படி பிரிக்கிறது காற்றில் கலந்த அந்த ஒலித்துகளில் எம் மரபணுவின் கூறுகள் இருக்குமோ தந்தையிடம் நாம் பெற்ற சுருதியின் சிறு சாகித்யம் இதில் இருப்பது சாத்தியமோ மனமெங்கும் பரவுகிறது மகிழ்ச்சி சிகப்பணுக்களில் ஈமோகுளோபின் அதிகரிக்கிறது வானலையில் உன் குரல் கலந்து கொண்டிருக்கிறது எம் வரலாறு காற்றில் சேமிக்கப்படுகிறது வளரும் விஞ்ஞானம் ஒலித்துகளை பிரித்து வேறாக்கும் போது ஓர் இசைப்பதிவு எமக்குரியதாக சொல்லப்படும்.